|  |  |  |
| --- | --- | --- |
| Resultatpapir |  | J.nr. |
|  |  |

# Resultat af forhandlingerne om fornyelse af organisationsaftale for lærere og børnehaveklasseledere ved frie grundskoler samt efterskoler og frie fagskoler pr. 1. april 2021, jf. pkt. 27 i CFU-forliget

Skatteministeriet, Medarbejder- og Kompetencestyrelsen og Lærernes Centralorganisation er enige om, at organisationsaftale for lærere og børnehaveklasseledere ved frie grundskoler samt efterskoler og frie fagskoler af 11. december 2019 fornys pr. 1. april 2021 på følgende vilkår:

#### I. Løn

Parterne er enige om at forhøje basislønnen for børnehaveklasseledere, jf. § 4, stk. 2 i organisationsaftale for lærere og børnehaveklasseledere ved frie grundskoler samt efterskoler og frie fagskoler med kr. 4.700 årligt (grundbeløb pr. 31. marts 2012).

Basisløntrin 1 hæves til kr. 271.288

Basisløntrin 2 hæves til kr. 284.395

Basisløntrin 3 hæves til kr. 295.011

Basisløntrin 4 hæves til kr. 313.754

Ovenstående træder i kraft pr. 1. april 2022.

#### II. Løntillæg til lærere på frie fagskoler

Parterne er enige om at lærere på frie fagskoler tildeles et tillæg på kr. 1.200 årligt (grundbeløb pr. 31. marts 2012).

Ovenstående træder i kraft pr. 1. april 2022.

#### III. Praktikaftalen

Parterne er enige om at undersøge værdien af det centralt aftalte funktionstillæg for varetagelse af ”alenepraktik” med henblik på eventuel kapitalisering.

Et eventuelt beløb anvendes af parterne ved OK24 medmindre parterne aftaler andet.

Parterne er endvidere enige om at optage drøftelser om praktikaftalen, når en ny læreruddannelsesbekendtgørelse udstedes af Børne- og Undervisningsministeriet med henblik på tilpasning af aftalen til den nye bekendtgørelse.

#### IV. Lønstatistik

Parterne konstaterer at der er sket større fremskridt med lønstatistikken på de frie grundskolers område, efterskoleområdet samt frie fagskolers område. Parterne er enige om fortsat at drøfte udviklingen af Økonomistyrelsens lønstatistik efter behov.

#### V. Kombinationsbeskæftigelse

#### Parterne er enige om at drøfte kombinationsbeskæftigelse på gymnasie skoler med fri grundskoleafdeling og steinerskoler med HF.

#### VI. Forbehold for godkendelse

#### Der tages forbehold for endelig godkendelse af forhandlingsresultatet mellem Skatteministeriet og centralorganisationerne af 6. februar 2021.

København, den

Lærernes Centralorganisation Skatteministeriet, Medarbejder- og Kompetencestyrelsen